Tannpuss av melketenner - Småbarn
Pusser dere melketennene godt nok?
Melketenner og tannhelse
Slurv med tannpuss av melketenner kan gi dårlig tannhelse senere i livet. LEK MED BØRSTEN: Ta tannbørsten i bruk allerede når første tann titter frem, og la barnet leke med den slik at den ufarliggjøres. Illustrasjonsfoto: Colourbox
Hvor godt man tar vare på melketennene, får betydning for hvordan det går med de permanente tennene senere.Det er derfor lite smart å slurve med tannstellet til de små selv om tennene i munnen skal falle ut.- Akkurat som hos voksne, skal også melketennene børstes hver dag, sier tannlege Erik Svendsrud.Gode vanerBarnas tannbørste skal være liten med et lite, mykt børsthode.- Dette er for at børsten lett skal nå alle tennene, og for at tannkjøtt og tenner ikke skal ta skade. Man kan gjerne bruke en elektrisk tannbørste med lite hode, og for barn finnes det også elektriske tannbørster som spiller musikk hvert minutt. Dette kan være et fint hjelpemiddel for å gjøre tannbørstingen til en positiv opplevelse for barnet, sier han.Allerede når første melketann titter frem, er det på tide å starte de gode vanene.Det viktige da er ikke nødvendigvis å sørge for rene tenner, men å venne barnet til regelmessig tannbørsting.- Det er også greit å la barnet prøve å børste litt selv etter at foreldrene har børstet, sier han.
Den norske tannlegeforenings råd til foreldre
Start tidlig med tilvenning av tannbørsten, gjerne før første tann kommer. La barnet få leke med tannbørsten og pusse på bamser og dukker for å ufarliggjøre. Bruk en myk barnetannbørsteForeldre bør hjelpe barna med tannpusserutinene, både morgen og kveld, frem til de er 12 årDel tennene inn i fire soner og puss minimum 30 sekunder på hver sone. Hvor mye sprell kan du finne på, på 30 sekunder? Rekker du å synge en sang "Det blir ikke hull i en tann som er ren!" eller fortelle en liten historie om Karius og Baktus? Slike ting kan være med på å motivere barna!Involver barna i hele tannpusseprosessen. Fortell om hvorfor det er viktig for tennene, forklar hvordan du selv pusser tennene hver eneste dag, og la barnet selv få være med å velge tannbørste og tannkrem – selvsagt med fluor
Puss alle flaterTannlege Camilla Steinum bekrefter dette.- Det er viktig å starte med tannpuss fra første tann og gjøre tannbørsten til en god venn. La tannpussen være lekbetont og bruk en liten, myk tannbørste med en knapt synlig mengde fluortannkrem i starten, sier hun.Når flere melketenner bryter frem, er det viktig å stelle godt med disse.Husk at jekslene har flere flater, og at alle må pusses.Man kan da bruke en mengde tannkrem som tilsvarer barnets lillefingernegl, og øke til ertestor mengde ved seksårsalder.- Og husk at det er de voksne som må ta ansvar for tannpussen, sier hun.Bruk fluorNår det gjelder tannkrem, finnes det utallige varianter å velge mellom.- Barnetannkremene inneholder litt mindre fluor og har ofte en mildere smak som barn liker. Det er ikke noe i veien for at barn bruker vanlig tannkrem i stedet, men da må man passe på å ikke bruke for stor mengde, sier hun.Det optimale er ifølge Svendsrud å børste to ganger om dagen.- Det å bruke fluortannkrem holder vanligvis for å hindre at barnet utvikler hull i tennene, men fluortabletter er også et bra supplement i tillegg til tannkremen. Følg da doseringen på boksen, sier han.Ved skolealder er det på tide å gå helt over til vanlig tannkrem.Litt er bedre enn for myeDet å pusse tennene på de små, kan i blant utvikle seg til en kamp.Hvis dette skjer, gjelder det å forsøke å holde seg rolig.- Det finnes vel egentlig ingen enkle tips hvis barna blir trassige, men det er i alle fall ikke lurt å bruke tvang. Om man kan få tannpussen til å bli en naturlig del av leggeritualet, er dette det beste, sier Svendsrud.Det å pusse litt er ifølge tannlegen bedre enn å holde på for lenge.Forsøk så godt du kan å gjøre tannpussen lystbetont.- Her er det nok kreativiteten til hver enkelt foreldre som må gjelde, legger han til.
Tannlege Camilla Steinums beste tips til god tannhelse Puss tennene to ganger daglig med myk tannbørste og fluortannkrem. Bruk tannstikker, tanntråd eller mellomromsbørste mellom tenneneBegrens sukkerinntaket gjennom mat og drikkeBegrens inntaket av sure drikker som brus, lettbrus, juice og lignendeBruk vann uten smak som tørstedrikkBesøk tannlegen regelmessig for å oppdage forandringer som krever behandling
Husk tanntrådEtter hvert som melketennene faller ut og erstattes av nye, permanente tenner, er det viktig å fortsette de gode rutinene.Da bør også tanntråd bli en del av den daglige rengjøringen.- Det er lurt å la barnet bruke tanntråd om kvelden fra han eller hun er ni-ti år gammel. Aller helst hver kveld, sier Svendsrud.Barna kan gradvis ta over pussen selv, men frem til han eller hun er 10-12 år må de voksne hjelpe til og kontrollere at tannpussen er bra nok.- Husk at også kostholdet er viktig for tannhelsen. Regelmessige måltider er gunstig, og man bør begrense sukkerinntaket - spesielt hos barn. Unngå sukkerholdig drikke, legger Steinum til.Gratis tannlegeAll tannbehandling for barn mellom null og 18 år, bortsett fra tannregulering, er gratis hos den offentlige tannhelsetjenesten.- Barnet blir kalt inn til tannhelsekontroller og tannlegen vurderer så hvor ofte barnet skal kalles inn. De fleste kalles inn hver 12 til 18 måned, sier Steinum.Det offentlige tilbudet skal ifølge tannlegen være godt og tilstrekkelig.- Og skulle man ha behov for ytterligere besøk, er det bare å ta kontakt med tannlegen man har vært hos, sier hun.